Tervetuloa Armon kalliolle. Olen Petri Välimäki.
Olemme nyt Jumalan armon ja rakkauden -
välittämistä käsittelevän kokonaisuuden osassa 16.
Näet nuo kaikki 15 edellistäkin ohjelmaa, -
TV7 arkistosta, kohdalta Armon kalliolla.
Siellä alkaa olla aika vankka paketti jo tavaraa -
Jumalan armoa ja rakkauden välittämistä tahtovalle ihmiselle.
Aika monesta näkökulmasta olemme saaneet tätä käsitellä.
Viimeisissä ohjelmissa olemme paneutuneet erilaisiin -
armon sanoman ydinkäsitteisiin: sellaisiin kuin sovitus, -
lunastus, pelastusvarmuus, -
vanhurskauttaminen ja Jeesuksen vastaanottaminen.
Tällä kertaa aiheenamme on uusi elämä Jeesuksessa, -
tai jos ihan tarkasti, Raamatun mukaisesti asia ilmaistaan, -
niin uudestisyntyminen.
Tämä uudestisyntyminen ja uusi elämä Jeesuksessa, -
on semmonen sana, joka saattaa aiheuttaa hämmennystä.
Ihminen saattaa olla hämillään, -
ainakin, jos ei ole kovin paljon tutustunut -
raamatun ajatteluun ja ilmoitukseen vielä.
Ei tarvitse kokea syyllisyyttä, -
vaan on hienoa, että saa ammentaa taas pikkusen lisää siitä.
Mutta näin oli jo raamatussakin itse asiassa tämmöstä hämmennystä.
Siellä oli Nikodeemus, joka oli juutalaisten hallitusmiehiä.
Hän tuli Jeesuksen luo yöllä.
Ehkä sillä oli oma tarkoituksensa, kenties vähän salaa, -
salaa, kun oli vähän eri piireistä.
Mutta jokin häntä veti Jeesuksen luo.
Hän sanoi Jeesukselle tietävänsä, että Jeesuksen opetus on Jumalasta.
Hän hämmentyi kyllä lisää, kun Jeesus sanoi hänelle: -
"Totisesti, Totisesti, minä sanon sinulle, -
joka ei synny uudesti ylhäältä, se ei voi nähdä Jumalan valtakuntaa."
Tässä kohtaa Nikodeemus oli hyvinkin hämillään, -
että miten ihminen voi mennä äidin kohtuun ja taas uudestaan syntyä.
Silloin Jeesus jatkoi vähän tarkemmin:
Tällä tavalla me näemme jotain sellaista, -
mitä Jeesus pitää suorastaan välttämättömänä.
Voi olla, että tämä välillä aiheuttaa ahdistusta ja hämmentää mieltä.
Kuitenkin on kysymyksessä aivan valtavan hieno lahja -
ja oikein rukoilen, että Jeesus itse antaa sellaisen armon, -
että sinä ja minä saamme oikein vahvistua ymmärtämisessä, -
kuinka hienosta lahjasta tässä on kysymys, -
minkä Jumala varmasti tahtoo antaa sinulle ja minulle, näin uskon.
Olemme jo puhuneet, että kaikille, jotka ottivat Jeesuksen vastaan, -
Hän antoi voiman tulla Jumalan lapseksi, Jumalan lapsen asemaan.
Siinäkin jo itse asiassa puhutaan syntymästä, -
Jumalan lapseksi syntymisestä.
Myöskin Pietari puhuu tästä samasta aihealueesta.
Hän kuvaa tätä näin: -
"Olettehan te syntyneet uudesti, -
ette katoavasta siemenestä, vaan katoamattomasta."
Jumalan elävästä ja pysyvästä sanasta, -
tai Jumalan elävän ja pysyvän sanan kautta.
Jumalan sanan kautta voi tapahtua tämmönen hieno ihme.
Ihminen saa syntyä uudelleen, tulla Jumalan lapseksi.
Myöskin apostoli Paavali puhuu tästä samasta asiasta.
Huomaamme, että tämä on raamatussa varsin laajasti.
Apostoli Paavali kuvaa tätä asiaa näin:
Ja näissä kaikissa näemme tämmösen selvän sanan -
ja uskon, että aivan yksinkertaisessa uskossa saamme tähän luottaa.
Kun olet vastaanottanut Jeesuksen Jumalan edessä, -
sinä olet Jumalan lapsi. Olet uudestisyntynyt, uusi luomus.
Näin uskon raamatun perusteella.
Ja kuitenkin tämäkin aiheuttaa ihmisille, -
mitä olen sielunhoidossa hyvin usein nähnyt -
ja itse omassa puserossa, omassa mielessäni ja sydämessäni kokenut, -
että aralle ihmiselle tämä opetus saattaa aiheuttaa sellaisen -
sellaisen epävarmuuden tunteen ja ison kyselyn, -
että olenkohan minä uudestisyntynyt.
Siinä saattaa myöskin tulla sellainen, -
että ihminen kääntää katseensa omaan itseensä -
ja yrittää ikään kuin varmistamaan tai tekemään jotain -
ollakseen tarpeeksi hyvä, että voisi sitten uudestisyntyä.
Tuo yrittämisen tie ei kyllä tässä asiassa auta.
Saarnamies kysyi ihmiseltä, joka sanoi yrittäneensä olla kristitty, -
että oletkos koskaan yrittänyt olla elefantti.
Voi olla, että tämä ihminen ei ihan ymmärtänyt, mitä tarkoitettiin, -
mutta saarnamiehen tarkoitus oli sanoa, -
että yhtä vähän tämä asia onnistuu yrittämällä.
Ei tässä ole ollenkaan siitä kysymys, -
että meidän täytyisi yrittää pinnistellä itseämme paremmiksi -
ja sitten Jumala hyväksyisi meidät.
Ei tämä ollenkaan puhu sellaisista asioista.
Päinvastoin, tässä on kysymys siitä, -
että Jumala tietää meidän olevan mahdottomia tapauksia tässä asiassa.
Ei meillä ole keinoa vapauttaa itseämme, -
muuttaa itseämme niin hyviksi ja hurskaiksi, -
että kelpaisimme sitä kautta. Ei me pystytä.
Eihän pieni vauvakaan itse pysty itseään synnyttämään.
Äitihän siinä synnyttää ja vauva syntyy, eikö vain.
Samalla tavalla uudestisyntymisessä Jumala ottaa vastuun koko asiasta.
Ja on kysymys siitä, että juuri sen tähden, koska Hän tietää, -
ettemme ikinä siihen pysty, niin Hän antaa armosta kaiken.
Hän ottaa tehtäväkseen meidän sydä- men uudistamisen ja muuttamisen.
Jeesus tulee meidän sydämeemme ja Hän alkaa meissä parantavan työnsä.
Hesekielin kirjassa Hän jo etukäteen ilmoittaa, kun hän kertoo, -
Jumalan sana kertoo, millainen hyvä paimen hän on:
"Minä tuon takaisin laumasta harhautuneen, -
minä sidon murtuneen jalan, minä hoivaan uupunutta."
Tällainen hyvä paimen on tullut meidän elämäämme silloin, -
ja hän on aloittanut tuon työnsä.
Otetaan vielä Markuksen evanke- liumista kohta, missä kuvataan tätä.
Jeesus itse kuvaa tätä aivan upealla tavalla, -
kun hän kuvaa Jumalan valtakunta -vertauksessa.
Jumalan valtakunnasta puhutaan hyvin monenlaisissa merkityksissä -
ja monta oikeaa ja tärkeää merkitystä.
Yksi niistä on, että Jumalan valtakunta on sisällisesti teissä.
Tässä vertauksessa (Mark. 4) se on hyvin tärkeä, -
koska se alkaa siitä, että kylväjä kylvää sanaa.
Eikö vain, että sydämeenhän sanaa yleensä kylvetään.
Ja kun hän tässä sen jälkeen kuvaa sitä, -
mitä tapahtuu, kun sanaa on kylvetty:
Kun Jumalan valtakunta eli Jumala itse Pyhässä Hengessä Jeesuksessa, -
tulee ihmisen sydämeen, -
niin se ei ole suinkaan päätepiste, että nyt me oltais jotenkin valmiita -
ja että nyt me pystyttäis muuttamaan elämämme totaalisesti.
Ei se ole päätepiste, vaan alku Jumalan parantavalle työlle.
Uudestisyntyminen, niin kuin fyysisenkin lapsen syntyminen, -
niin se on alku, eikä päätepiste.
Samalla tavalla, kun ihminen tulee Jumalan lapseksi, -
niin se on Jumalan lapsen alku. Siitä alkaa tuo hengellinen kasvu.
Alussa se on pienin kaikista siemenistä, niin kuin sinapin siemen.
Elämämme historiassa meille tulleet erilaiset kivut, -
meidän kokemamme haavat, kokemamme pelot.
Kaikki elämämme kokemukset vaikuttavat meissä, -
monenlaiset kiusaukset, suoranainen synnin riepottelu -
ja monet erilaiset asiat, ehkä väärät ajattelutottumukset, -
ne kaikki on paljon suuremman tuntuisia siellä usein.
Alussa se sinapin siemen on pienin kaikista siemenistä, -
mutta silloin jo lapsi on uudestisyntynyt.
Hän on Jumalan lapsi. Jeesus on hänen sydämessään -
ja on aloittanut hänessä hyvän työnsä.
Kuten hän sanoi, haavoittuneet hän tahtoo sitoa, heikkoja vahvistaa.
Hän hoitaa, sitoo murtuneen jalan, auttaa uuteen elämään ja alkuun.
Hän kuvasi sitä näin, että siemen orastaa ja kasvaa, -
hän ei itse tiedä, miten.
Me ei tiedetä, mutta Jeesus tekee työtään.
Itsestään maa tuottaa viljan, korren, tähkän ja täyden jyvän tähkään.
Kun hedelmä on kypsynyt, lähettää hän sinne sirpin, -
sillä elonaika on käsissä.
Kerran sitten taivaassa me ollaan todellakin ihan valmiita.
Kun päästään sinne saakka, niin työ on tehty kokonaan.
Me saadaan tulla Kristuksen kaltaisuuteen, iankaikkiseen iloon.
Synti on lopullisesti menettänyt otteensa.
Tässä ajassa tämä aarre on kuitenkin saviastioissa.
Mutta se, että se on saviastioissa -
ja olemme inhimillisesti eri tavoin heikkoja ja kipeitä, -
niin se ei millään tavalla poista tai vähennä sitä, että se on aarre.
Se on silti aivan valtava aarre.
Jumalan oman sanan mukaan sinä olet vastaanottanut Jeesuksen.
Olet Jumalan lapsi, täysin hyväksytty, synnit on sovitettu.
Kysymys ei ole tunteistasi, vaan siitä, että heikoin ihminen saa luottaa, -
että Jeesus tekee parantavaa työtään.
Kun me vaikka kuinka heikkona hänessä roikumme, -
kun turvamme on Jeesuksessa, Hän pelastaa meidät taivaaseen.
Me saamme jäädä tämän hyvän paimenen hoidettavaksi.
Siihen liittyy jopa pyhityskin.
Täällä Tessalonikalaiskirjeessä Raamattu kuvaa tätä asiaa näin:
Vanha käännös sanoo: "Ja Hän on sen myös tekevä."
Tässä ei puhuta nyt vaatimuksista ihmiselle, vaan Jumalan teosta.
Itse rauhan Jumala pyhittäköön teidät kokonansa ja hän on sen myös tekevä.
Kuten olemme todenneet, hengen hedelmä on hengen hedelmää.
Se on Jumalan antamaa kasvua, rakentumista, -
Jumalan antamaa yhä lisääntyvää Jeesuksen tuntemista.
Se saa meissä sijaa sitä mukaa, kun Jeesus saa meissä sijaa.
Tätä prosessia, missä Jeesus vaikuttaa Jumalan lapsissa, -
kuvataan hyvin kokonaisvaltaiseksi.
Koko olemuksenne, teidän henkenne, sielunne ja ruumiinne.
Siinä on koko ihminen, kaikki hänen elämänsä osa-alueet.
Hän välittää niistä kaikista.
Saamme nyt tässä jättää ihan kaikki nämä asiat Hänelle -
ja jos on joku, joka et vielä ole vastaanottanut Jeesusta sydämeesi, -
voit nyt kutsua Jeesusta sydämeesi.
Hän ei ketään Häneen turvaavaa heitä ulos.
"Joka minun tyköni tulee, minä en heitä ulos.
Kaikista heistä en kadota yhtäkään", sanoo Jeesus.
Sinä, joka olet vastaanottanut Jeesuksen -
ja tahdot rukoilla armon perustaa, joka auttaa sinua kasvamaan.
Rukoillaan yhdessä, me kaikki sinä siellä ja me täällä.
Kiitos rakas taivaallinen Isä, että Jeesuksen nimen ja veren kautta -
saamme tulla armoistuimelle, -
rakastavan, elävän, hyvän Jumalan kasvojen eteen.
Me rukoilemme tämän ihmisen puolesta, -
joka tällä hetkellä kutsuu sinua, sanoo sinulle: "Kyllä tule Jeesus."
Herra tule todella hänen sydämeensä.
Anna elävä usko. Anna uudestisyntymisen lahja.
Herra me rukoillaan, että teet juuri sitä, mitä sanasi lupaa.
Sinä hoidat, sinä vahvistat, rakennat, kasvatat -
ja annat oikein semmosella hyvällä mielellä tietää, -
että saa olla turvassa Jumalan käsissä.
Jeesuksen nimessä ja veressä, kaikki sinun syntisi on annettu anteeksi.
Herra siunatkoon sinua. Aamen.
Tavataan taas Armon kalliolla.
On suuriarvoinen asia, että saamme olla välittämässä armon sanomaa -
ja monin tavoin tukemassa lähim- mäistämme elämään sitä todeksi.
Me tarvitsemme varustusta. Me tarvitsemme tukea.
Samoin ohjelman toteuttaminenkin tarvitsee tukea.
Sinä voit olla osa tätä palvelutehtävää.
Soittamalla numeroon 0600-10077 tuet noin 10 eurolla -
Armon kalliolla -ohjelmien lähettämistä.
Voit myös laittaa ruudussa näkyvään tilinumeroon viitteen kera tukesi -
ja sillä tavalla tukea tätä. Kiitos lahjastasi!
Kiitos, että saamme näinkin yhdessä palvella!
Tekstitys: Tarja Korkeamäki